Школаса 
большевистскяй 
порядкать инкса 


Тонафнема кизось ушедсь. Тя 
‘огромнай важностень государст- 
веннай работать васень шинзон 
пингстакиге комсомольскяй орга- 
низациятне обязатт сембе эсь вий- 
снон мобилизовандамс школаса 
большевистскяй порядкань ладя- 
мать инкса. 


Тонафнема кизоть васень шинза 
кирдихть пяк оцю воспитатель- 
най значения. Именна нят шитне 
макссихть тон, а кой-коста решан 
дакшнесазь тонафнема кизоть сем: 
бе успехонц. Школаса эряви ла: 
дямс тяфтама порядка, штоба эрь 
ученикть лишандамс даже поряд- 
кань нарушениять или старшайх- 
нень распоряженияснон аф пяшко- 
демань колга арьсемань возмож:- 
носттнень эзда. Школаса должен 
быть ладяф тяфтама деловой, 
творческяй атмосфера, конац ба 
способствовандаль ШКОЛЬНИКТЬ 
внешняй и внутренняй собраннос- 
тенцты, кеподелезень ба творчес- 
кяй эряфти сонь вийнзон, инициа- 
тиванц, желаниянц работати. 


Республикаса, например, тонаф- 
нема кизоть аф кржа школат вась- 
фтезь сембе ширде анокста. Са- 
ранск ошевь 13-це № начальнай 
школань учительницатне Антипова 
и Манцевич ялгатне, · конатнень 
класса кизоста.кизос абсолютнай 
успеваемостсь эряй 100 процент- 
най, создали сембе условиятнень 
1940—1941 тонафнема кизонянге 
ученикнень успеваемостьснон 100 
процентс касфтомаснонды. 


Школаса порядкань организо- 
вандамаса оцю роль кирдихть 
школьнай од ломаттненьи пионер- 
хнень йоткса работать коряс рай- 
комонь комиссиятне. Комсомолец- 
не и пионерхне школаса должетт 
няфнемс образцовай поведениянь 
кепотькст. Катк сембе школьник- 
не тонафнихть комсомолецнень, 
пионерхнень эзда, кода эряви эсь 
пряце вятемс школаса. Ученикть 
внешняй видоц, сонь опрятнай 
щамоц, аккуратностсь, школьнай 
и личнай имуществать ванфтомац— 
сембе тя школаса порядкати кирь- 
ди прямой отношения. 


Кода правила, пионерскяй орга- 
низациятне тонафнемань васень 
кофнень пингста афольхть рабо- 
такшне. Тя кизоня и тясовок эря- 
ви вятемс большевистскяй поряд- 
ка. Пионерхнень йоткса куроконе 
эряви йотафтомс организационнай 
работа, явомс синь звеньява, от- 
рядга, кочкамс вожатайхть, сьор- 
мадомс работань план. Катк эрь 
пионерсь сразу жа содасы, што 
сон эсь поведениянц инкса кирди 
ответ аф аньцек учительхнень, ро- 
дительхнень инголе, но и эсь пио: 
нерскяй организациянц инголевок. 


1940—1941-це тонафнема кизоть 
ушедоманц мархта фкя шиня ком- 
сомолса ушедсть комсомол скяй 
организациянь руководящай орга- 
нонь кочкаматне. Кочкамань шит- 
не школаса. должетт йотамс образ- 
цовай порядкать инкса, сознатель- 
най дисциплинать инкса, тонафне: 
маса высокай показательхнень ин- 
кса активнайста тюремань знакть 
ала, 

Сембе мастеронь прелетариятне, пӯурбмода марс! ``“ 


ЛИСЕНДИ ҮШ-це КИЗОСЬ 


ВЛКСМ-нь Мордовскяй 
обкомть и Саранскяйнь 
горкомть газетасна. 

Хх ХХ ХХ ХХ АААХ ААА ЛХ ДТ ТЯ 
Адрессь: г. Саранск, Советская ул., 
Дом печати, Телефон № 1—60. 

Снимкаса: Саранск ошень 12-це № школаса 3-це класса занятиятне. 


Фотось В. Ивенинть. 


Отчетно-выборнай собранияста 


Лувоме нолдаф 


Оцю активностьса и идейно-по- 
литическяй уровеньца йотнихть 
республикаса отчетно - выборнай 
комсомольскяй собраниятне. Об- 
суждавдамок первичнай комсо- 
мольскяй организациятнень и ко- 
митетонь секретарьхнень работас- 
нон колга доклаттнень, пренияса 
корхтай комсомолецне резкай кри- 
тикаснон вельде лихнесазь сембе 
уликс аф сатыкснень и кочксихть 
руководящай оргаттневди инициа- 
тивнай комсомолецт и комсомол- 
кат, конат педа-пес преданнайхть 
Ленинонь—Сталинонь партияснон 
тевснонды. 

Сентябрть 3-це шинцты 314 ор- 
ганизациява республикать эзга 
собранияса ульсь 2.734 ломань, ко- 
натнень эзда превияса корхтась 
1.315 комсомолец. Сентябрть 5-це 
шинцты 22 районцта 486 организа- 
циява йотафтф отчетно-выборнай 
собранияса. пренияса корхтасть 
1918 комсомолец. 

Оцю активностьса йотнихть от- 
четно-выборнай собраниятне Ин- 
сарскяй, Атюрьевскяй, Березвиков- 
скяй райоттнень эзга. Атюрьевскяй 
районца васень 4 шитнень эзда 29 
организациява собранияса высту- 


эльбятькенень 


пандась 131 ломань, Инсаронь—70 
ломавь. Аф кальдявста йотнихть 
кочкаматне и лия лама районга, 


Тяконь мархта эряви отметить, 
што кой-коса, кода, 3.-Полянскяй, 
Игнатовскяй, Ромодановскяй, Рыб- 
кинскяй и лия райоттнень эзга 
башка комсомольскяй организация- 
ва собраниятне йотафтфт 
ВЛКСМ-нь ЦК-ть инструкциянц 
нарушениянц мархта. З.-Полянаса 
фкя организацияса тайнай голосо- 
ванияса кочкасть ревкомиссия, 
Игнатоваса секретарьти кочкасть 
заместитель тайнай голосованияса, 
Ромодановаса колма оргавизация- 
ва исть кочка секретарьхненди за- 
местительхть, Ладаса 4 организа- 
циява сязьфть собраниятне. Тяфта- 
мажа фактт улихть Рыбкинань, Лям- 
бирень, Мельцанонь, Ичалковань 


и Ширингушскяй райоттнень эзга. 


Сянь вастс, штоба нят эльбять- 
ксне афольхть му васта илядыкс 
отчетно-выборнай комсомольскяй 
собраниятнень эса, эряви нинге 
и нинге весть эрь комсомолецти 
ваномс инструкциять, штоба аф 
нолдамс сяда тов фкявок наруше- 
ния. 


Сире комитетть аф сатыксонза 


Севтябрть 4-це шистонза Сар- 
легпромстройнь комсомольскяй ор- 
ганизациясь йотафць отчетно-вы- 
борнай собрания. Комитетть пцтай 
кафта кизонь работанц колга 
докладть тиезе комсомольскяй ор- 
ганизациять секретарец Назарова 
ялгась. 

Пренияса корхтай ялгатне няф- 
тезь, што комсомольскяй органи- 
зациясь эсь работанц ВЛКСМ-нь 
ЦК-ть ХІ-це пленумонц коряс аше- 
зе ладе, комсомолонь комитетсь 
сембе комсомольскяй работать 
йотафнезе комсомолецнень и аф 
союзнай од ломаттнень эзда отор- 
ваннайста. 

Сарлегпромстройса сембоц лу- 
вондови 128 од ломань, но синь 


йотксост отчетнай пингть эзда изь 
вятев кодамовок оборонно-физ- 
культурнай и агитмассовай работа, 
Комсомолецнень ламошкасна 
ВКП(6)-ть историянц аф тонафне- 
сазь. Комсомольскяй хозяйствась 
кирневсь и вятевсь пяк кальдяв- 
ста, 1940 кизонкса лама протоколхт 
йофси ашет. Тяда башка инголь- 
день секретарсь Назароваеь пяк 
грубайста нарушандакшнезе член- 
скяй взносонь кочкамать колга 
ВЛКСМ-нь ЦК-ть инструкциянц. 
Комитетть работанц деловой 
критикада и сонь работанц колга 
решениянь примамда меле комсо- 
молецне кочкасть од комитет, 


А. Богомолов. 
Саранск ош. 


. 


сентябрть 


Т-це шистонза 1940 кизоня 
СУББОТА 

ЛИСЕНДИ КОВТИ 12-ксть 


нирочи плркраекрариь овиров ААА мя 


Примернай 
производственникт 


Насакина велень „Пятилетка“ 
колхозонь первичнай организа ци- 
янь комсомолецне колхознай про- 
изводстваса работакшнихть ань- 
цек нормань вельф пяшкодезь, 
стахановецокс. 

Комсомолецие: А. В. Паршин и 
А. В. Неясов ялгатне работайхть 
озим видемаса. Синь эрь шинь 
нормаснон пяшкотькшнесазь 125— 
150 процентс. 

Комсомолецнень пяк оцюволь 
рольсна сьоронь урядамасовок. Ло- 
богрейкаса эрь сменати эряволь 
лядемс 4 гектархт, а комсомолед- 
не В. П. Паршин, В. И. Паршин, 
А. И. Паршин и лия ялгатне эрь 
сменати лядендельхть 5—6 гек- 
тархт. Тяфта жа цебярь резуль- 
татт няфнесть сьоронь сотыхне 
Т. Тимошкинась, М. Паршинась 
и К. Рузаевась, конат 0,35 гек- 
тархнень вастс сотнесть 1,10. гек- 
таронь эрь сменати. | 
Комсомолецне пяк оцю вийса 
тюрихть госпоставкань и натуро- 
платань планть досрочна пяш- 
кодеманц инкса. Тя участкаса ра- 
ботайхть Пронькин Н. П., Пронь- 
кин Н. М. и Сидоров комсомолец- 
не. Синь эсь инголест пуцть зада- 
ча—государствати сьоронь максо- 
ма и натуроплатань пандома обя- 
зательстватнень пяшкодемс срок- 
та инголе. 

Колхозсь августть 25-це шинц- 
ты государствав усксь ‘ни 510 
центнер сьора, мезсь составляет 
85 процент планти. 

Колхозонь правлениять прибли- 
зительнай подсчетонц коряс тя 
кизоня колхозникне эрь трудшити 
получайхть аф 7 килограммада 
кржань сьора. 


Н. Пронькин. 
Торбеевань район. 


Ларин ялгать 
бригадац передовой 


Хилковскяй машинно-тракторнай 
станциянь башка трактористтне, 
тюремок трудонь оцю производи- 
тельностть ‘инкса, выработкань 
нормаснон пяшкотькшнесазь каф- 
тонь‘крда сембе работатнень эса. 
Вов сявсаськ Ларин ялгать бри- 
гаданц, конань эса работайхть 
трактористтне ЛІ. А.и С. А. Пронь- 
киттне и В. П. и К. П. Эрзиттне, 
Синь тундань видемать пингста 
сявомок и тянинге прокс апак 
лотксек: работайхть „Пятилетка“, 
„Челюскинцы* и Куйбышевть лем- 
са колхозга. 8 гектаронь нормать 
вастс урядакшнихть сьорода 18— 
21 гектархт. 


Но эряви азомс, што МТС-са 
цебярь работань образецта башка 
улихть кальдяв ширетка. Сявсаськ 
Исаевть. Сон, кода тракторист, 
аф кальдяв, но запасной пяльк- 
сонь ашть сюнеда трактороц ащи 
кизонь перьф ремонца и сон ме- 
зевок пцтай ашезь заработанда. 

МТС-ть руководителензонды 
эряви тя аф сатыксть аерфтомс. 


Рюков. 


Торбеевань район. , ~ 

_ЯНОТЕРЬ АРМИЯТИ И ВОЕННО-МОРСКОЙ ФЛОТТИ ОД ПОПОЛНЕНИЯ 


р. 


Синь призывти анокт сембе ширде 


Од патриоттне 
аноклайхть 
очередной призывти 


Советскяй странань од ломат- 
тне оцю радостьса васьфтезь Як: 
стерь Армияв и Военно-Морской 
Флоту призывть колга СССР-нь 
Оборонань Комиссарть приказонц. 

Армияв замечательнай пополне- 
ния кучси Киргизскяй ССР -сь. Ла- 
мод призывникнень эзда —прекрас- 
най стрелокт и наездникт. Кота 
альпиниадаса 450 призывник штур- 
мовандазь горнай вершинатнень и 
получасть 1-це ступенень альпи- 
нистонь значокт. 

Якутскяйнь призывникнень эзда 
90 процентсь молихть Якстерь Ар- 
мияв грамотнайста, синь образо- 
ваниясна аф средняй школань 5-це 
класста сяда йомла. 

Калинин ошень и Калининскяй 
областьса иля олень призывник- 
нень эзда лама призывникт полу- 
часть моряконь зчачок и тонадозь 
легководолазнай тевть. 

Переволоцкяй районца (Чкалов- 
скяй область) сембе призывникнень 
эзда 71 процентсь арасть вороши- 
ловскяй всадникокс. 

Призывникнень эзда 92 процент. 
та ламось Шахта ошса (Ростов- 


скяй область) получасть ГТО-нь 


значокт. 

Советскяй од патриоттне аф 
азомшка пяк учихть ся шить эса, 
мзярда синь арайхть боевой зна- 
менатнень алу. (ТАСС). 


Примерная комсомолец 


‚ Дубенкань районца 
велень комсомолецне своровь уря: 
дамаса примосесть инь активнай 
участия. 

Молотовть лемса колхозса ком- 
сомолецсь Волиушевсь норманц 
пяшкотькшнесы 200 процентс, а 
тяфта жа пяшкотькшнесазь вельф 
нормаснон стахановкатне П. Куз- 
нецова, Е. Юрташкина, Е. Аверь- 
кинаи М. Юткин 


И. П. Липатов. 


^ ТААНОВЕ 


Сай курок сентябрть 15-це шиц 
—советскяй призывникнень инь 
павазу и радостнай шисна. 

1920-1921-це кизотнень эзда 
шачф сембе ‘советскяй граждат- 
тне васьфнесазь тя знаменательнай 
праздникть ленинско-сталинскяй 
партияти, советскяй правительст- 
вати и народти безгравичнай пре- 
данностень и социалистическяй рс- 
динати патриотическяй духонь 
чувстваса и торжествань волнения- 
са. 

Мордовиянь жизнерадостнай при- 


зывникне, конатнень инь оцю 
пялькссна ащихть ленинско-ста- 
линскяй комсомолса, кемоста со- 


дасазь, што Якстерь Армияса, Як- 
стерь Военно-Морской Флотса и 
СССР-вь НКВД-ть пограничнай и 
внутреннай войсканзон эса служа- 
мась ащи священнай долгокс, фкя 
инь почетнай обязанностекс эрь 


советскяй гражданинти. Сяс и 
синь  работамок · стахановецекс 
производстваса, колхозса, совхоз- 


са и советскяй учрежденияса, няф- 
нихть исключительна высокай ор- 
ганизованность и кшнань дисцип- 


линированность. 
Тянди ащихть яркай примеркс 
Сараяскяйнь хлебокомбинатонь 


рабочайхне —призывникее. Вов 
сявсаськ призывникть-комсомо- 
лецть Иконников Володять, кона 


прзрлниаиниинивиникинииннвиивьчжовнжина иж ионов зонт она 

Антоновка |^ 


КОМСОМОЛОНЬ ВАЙГЯЛЬ 


жа + 


Атяшевань районца Алова ве-|инь оцю пялькссна эсь обязатель- 


лень первичнай комсомольскяй 
организациясь вяти массово-поли- 
тическяй оцю работа допризыв- 
никнень йоткса. Сяда башка эря- 
ви азомс, што 1920—21 кизокь 
шачф граждаттнень мархта, коват 
тядде молихть Якстерь Армияв, 
йотафтсть Алова велеса допризыв- 
никонь кустовой собрания, коса 
ульсь тиф международнай поло- 
жениять колга обстоятельнай док- 
лад. 

Тя собраниять эса допризывник- 
не сявсть эсь лангозост обязатель- 
стват: улемс грамотвайкс, ванф- 
томс шумбрашить, чествайста ра- 
ботамс колхозса, упорнайста то- 
нафнемс военнай техникать. И 
Алова велень допризывникнень 


стваснон пяшкотькшнесазь 
честьса. Допризывни кнень эзда 
17 ломань максозь норматнень 
Ворошиловскяй значокти, ПВХО 
значокти норматневь максозь 30 
ломань, ГСО значокти—35 ломань. 

Призывникне-комсомолецие В. 
Нестеров, И. Демидов, А. Несте- 
ров, И. Тишкин, ” С. Т. Тенькин 
ялгатнень улихть обороннай кол- 
монь зчачоксна. 

Нят ломаттне сембе ширде 
анокт призывти. Синь ули оцю 
мялі сна служамс Рабоче-Крестьян- 
скяй Якстерь Армияса и улемс 
достойнай воинкс СССР-ть свя: 
щеннай границанзон ваномаса. 


оцю 


-В. Я. Начаркин. 


СНИМКАСА: Саранскяй пенькокомбинатонь механическяй це- 


хонь рабочайхне-призывникне-комсомолецне. 


шири: 


слесарсь-стахановецсь Н. Б. Балахонкин, 


ВИДИ 
слесарсь-стахано- 


Кержи ширде 


вецсь Е. А. Воронин, нормировщикть помощникоц ударниксь В. И. 

а колхозницатне. | Яковкин и токарсь-ударниксь Н. П. Денисов ялгатне. 


Фотось А. Канифатьевть. 


ЦНЕ МОЛИХТЬ ЯКСТЕРЬ АРМИЯВ 


лувондови фкя инь лучшай стаха- 


новецекс производстваса, сон вы: 
работкань норманц фалу пяш- 
котькшнесы 154 процентс, Ащи 


фкя инь активнай участникокс обо: 
роннай кружокневь работаса. Сон 
максозень норматнень васенце сту- 
пенень ВС, ПВХО, ГТО и ГСО 
значокненди. , 
Вов Зайцев Егорсь. Ладямок об- 
разцовайста производственно-пла- 
новай отделса работать, примоси 
инь активнай участия хлебоком- 
бинатть общественно-политиче: 
скяй зряфса. 
1920-це кизоня 
никсь, будущай комсомолецсь 
Ежовкин Федясь призывник- 
стахановец. Выработкань нормани 
пяшкотькшнесы фалу 
155—160 процентс и примоси ак- 
тивнай участия военно-физкультур- 
най кружокнень эса, и максозень 
норматнень нилицке значокненди. 
Эряви азомс, што Саранскяйнь 
хлебокомбинатонь комсомольскяй 
организациясь (секретарсь Егоров 
ялгась) призывниквень мархта` ра- 
ботати шарфнесь оцю мяль. Ком: | 
бинатса лувондови сембоц 16 при- 
зывник, конатнень йоткса ульсь 
йотафтф совещания. Совещанияса 
призывникне няфтезь пряснон эсь 
выступлениясост ленинско-сталин- 
скяй партиять перьф идейно-поли- 


шачф призыв: 


тическяй сплоченностьснон и пре- 
данностьснон, Рабоче-Крестьянс- 
кяй Якстерь Армияв служама мо- 
лемань оцю желанияснон, 

Аф кальдявста организовандаф 
массово-политическяй и воспита- 
тельнай работась -Саранскяйнь 
пенькоджгутовай комбинатса, Сар- 
ТЭЦ-са, котонинвай фабрикаса и 
консервнай комбинатса. 

Саранскяйнь механическяй мас- 
терскойнь токарсь-призывниксь 
сьормады: „Мон шачень 1921-це 
кизоня, призывникан. Армияв ‘мон 
молян колма оборэннай значок мар- 
хта и максыне норматнень второй 
ступень ВС, ПВХО и ГСО значок- 
ненди. Ащан стрелковай спортонь 
и противовоздушнай химическяй 
оборонань инструкторкс. Аноклань 
ПВХО-нь 15 значкист и призывть 
самс нинге ВС-нь 15 значкист анок- 
лан. Тя кармай улема монь. эздон 
призывти подаркакс“. 

Вов сьормадыхть призывникне 
Н. Денисов ялгась (пенькокомби: 
натста) и А. Зыряев ялгась (швей- 
най мастерскойста), што синь ули- 
хть обороннай 5-нь значоксна: ГТО, 
ВС, ПВХО, ГСО и водоспасатель- 
най значок. Минь сявонтяма обя- 
зательства,—корхтайхть Денисов и 
Зыряев призывникне,—призывонь 
шити подаркакс пяшкодемс произ- 
водственнай норманьконь 200 про. 
центс. 


Г. Пьянзин. 


са 99 (1751) № 


Гитлерть речец 


Сентябрть 4-це шистонза Гит- 
лерсь выступил речь мархта, ко- 
нац посвященнайль Англиять марх- 
та войнати. Гитлерсь мярьксь: 

Англияса заявляют, што войнась 
кармай молема З кизот и што 
Англиясь тяникиге ни тиенди став- 
ка трехлетняй войнать колга. Мон 
мярьгонь эста рейхс-маршалти: 
„Геринг! аноклак семботь 5 ки- 
зонди!“ 

Минь тяфтане действовали йоф- 
си аф сянкса, мезе мон арьсян, 
што войнась кармай молема 5 ки- 
зот. Штоба мезе ба афоль лись, 
Англиясь ули разгромлен, войнань 
поджигателень режимсь— аерфтф. 

Германиять, мярьксь сяда тов 
Гитлерсь, нельзя эйфнемс вачаши- 
са или тялонь трудностьса, кода 
тянь пытандакшнесазь тиемс анг- 
личаттне, сядонга пяк, што сон тянь 
каршес имеет цебярь оружия — 
действия. Тя означает, што минь 
карматама действовать и эста ван- 
цаськ, кие победит. 

(ТАСС). 


Румынияса конституциять 


полафтомац 

Кода ни пачфтьфоль куля, Румы- 
нияса йотась правительствань по- 
лафтома. Издан королевскяй дек- 
рет, конац предусмотрел 1988 ки- 
зонь февральста примаф консти- 
туциять действиянц лоткафтоманц 
и законодательнай оргаттнень рос- 
пускснон. 

Королевскяй омбоце декретть 
мархта од премьер-министрти Ан- 
тонеску генералти макссеви вла: 
стень сембе полнотась румынскяй 
государствать мархта руководст- 


вань тевса.. 
(ТАСС). 


—=>>—— 


Севернай Трансильванияв 
венгерскяй войскатнень 


_ сувамасна 
Германскяй информационнай бю- 
рось пачфни Севервай Трансиль- 


ванияв венгерскяй войскатнень 
сувамаснон колга. 
Венгерскяй газетатне сьорма- 


дыхть, што Трансильваниять тер- 
риториянц лангса, кона йотни 
Венгрияти, лувовдови 772 про- 
мышленнай предприятия 33 тьо- 
жянь рабочайнь лувкс мархта. 
(ТАСС). 


Индо-Китайсь нападениянь 
угроза ала 


Иностраннай печатть валонзон 
коряс, кой-кона китайскяй крук- 
нень эса арьсихть, што Француз- 
скяй Индо-Китайть территориявц 
лангс войнать распространенияц 
неизбежнай. Индо-Китайнь власт- 
тнень и Китайскяй правительст- 
вать йоткса оборонительнай меро- 
приятиятнень колга сатф соглаше. 
ния, кда Япониясь эци Индо-Ки- 
таи. 

Японскяй морской флотсь крей- 
сировандакшни Французскяй Индо- 
Китайть малава. 

(ТАСС). 


—— 2 
185 од клуб 


Польскяй шляхтать эзда Запад: 
най Украинать освобождениянц го- 
довщинанцты Ровенскяй облас- 
тень велетнень эзга панжевсь 185 
клуб. Фкя кизоть пингста область- 
са панжевсь 524 клуб, 6 культу- 
рань кутт, 170 изба-читальня. 

(ТАСС). 


Ответ. редакторсь И. ЧУДАЙКИН. 

